

Lokalni akcioni plan za zaštitu lica sa invaliditetom

od diskriminacije i promociju jednakosti

za period 2021 -2023 godine

Nacrt, novembar 2020

**Vizija**

**Opština Tuzi - mjesto jednakih mogućnosti za lični razvoj i blagostanje lica sa invaliditetom i njihovog suštinskog učešća u donošenju i sprovođenju odluka od značaja za budućnost lokalne zajednice**

**Misija**

**Postizanje pune društvene uključenosti lica sa invaliditetom**

**kroz izgradnju podržavajućeg okruženja**

**bez fizičkih, administrativnih, kulturoloških i drugih barijera**

**Vrijednosti**



**UVOD**

Osnovne smjernice za izradu Lokalnog plana akcije u oblasti invalidnosti (LPAI) je Evropska strategija za osobe sa invaliditetom 2010-2020. godina. Njihova svrha je da osobe sa invaliditetom (OSI) uživaju ista prava i imaju iste obaveze kao i ostali članovi društva u kome žive. Radeći na lokalnom strateškom planu opština Tuzi se vodila međunarodnim principima zaštite prava osoba sa invaliditetom i prioritetnim ključnim oblastima delovanja koje je identifikovala Evropska Komisija, a to su: pristupačnost, participacija, jednakost, zapošljavanje, obrazovanje i obuka, socijalna zaštita i zdravstvo .

Ove oblasti odabrane su na osnovu njihovog potencijala da doprinesu ostvarivanju opštih ciljeva Konvencije UN, odnosno strateškim dokumentima institucija EU i Savjeta Evrope kao i rezultatima Plana akcije EU za osobe sa invaliditetom 2003-2010. i konsultacija sa zemljama članicama, interesnim grupama i opštom javnošću.

Nacionalna strategija usvojena u Crnoj Gori takođe obuhvata ove ključne oblasti, te je ovaj lokalni plan u skladu sa nacionalnim stremljenjima i planovima.

Nacionalni strateški okvir koji je uzet u obzir prilikom izrade ovog plana obuhvata:

- Strategiju za integraciju lica sa invaliditetom u Crnoj Gori, za period 2016- 2020.god,

- Strategiju za zaštitu lica sa invaliditetom od diskriminacije i promociju jednakosti, za period 2017-2021 godine,

- Strategiju razvoja socijalne i dječje zaštite u Crnoj Gori (2013 -2017.god),

- Strategija razvoja sistema socijalne zaštite starih lica (2013 – 2017.god) .

Na lokalnom nivou fokus je na praćenju stanja u samoj opštini Tuzi i sprovođenju aktivnosti koje će unaprijediti kvalitet života OSI, što uključuje i pokretanje i sprovođenje inicijativa ka nacionalnom nivou.

**METODOLOGIJA**

Zaštita osoba sa invaliditetom je jedan od najosjetljivijih elemenata društveno - razvojne, ekonomske i prije svega socijalne politike. Naš zadatak je da unaprijedimo položaj lica sa invaliditetom u lokalnoj zajednici, imajući u vidu lice sa invaliditetom kao pojedinca, tj.ličnost sa svim ljudskim potrebama.

Sistemska rješenja moraju svakoj grupaciji omogućiti da oblikuju, izražavaju i realizuju svoje osnovne potrebe kao i posebne interese i da imaju pravo na jednake mogućnosti u lokalnoj zajednici. Vlada Crne Gore je 2016. godine donijela Strategiju za zaštitu lica sa invaliditetom od diskriminacije i promociju jednakosti za period 2017-2021. godine. Strategijom su utvrđene mjere i aktivnosti koje treba za rezultat da imaju obezbjeđivanje potpune zaštite od diskriminacije i uživanje jednakih prava u svim oblastima života licima sa invaliditetom

Predsjednik opštine je na osnovu svojih ovlašćenja u skladu sa Zakonom o lokalnoj samoupravi i Statutom Opštine, rješenjem 04-032/20-4675, 0d 28.05.2020.godine, obrazovao Radnu grupu za izradu Lokalnog plana akcije u oblasti invalidnosti za period 2021-2023. godine. Radnu grupu su činile osobe motivisane i posvećene ovom procesu, koje su birane iz javnog sektora i organizacije civilnog društva sa bogatim znanjem i iskustvom na polju zaštite prava osoba sa invaliditetom i obezbjeđivanju podrške i usluga osobama sa invaliditetom i njihovim porodicama u navedenim ključnim oblastima djelovanja.

Radnu grupu za izradu Lokalnog plana akcije u oblasti invalidnosti činili su predstavnici/e:

- Lokalne samouprave,

- JZU Dom zdravlja Podgorica;

- JU Centra za socijalni rad Tuzi;

- Zavoda za zapošljavanje Crne Gore;

- JU Srednje mješovite škole ,,25.maj”;

- JU OŠ "Mahmut Lekić";

- NVO ,,Djeca Crne Gore”;

- Lice sa invaliditetom .

Radna grupa radila je na izradi Lokalnog akcionog plana za zaštitu lica sa invaliditetom od dikriminacije i promociju jednakosti u oblasti invalidnosti za period 2021-2023 godina, sa ciljem predlaganja aktivnosti koje će doprinijeti kvalitetnijem životu osobama sa invaliditetom koje žive u opštini Tuzi.

Radna grupa je definisala aktivnosti po prioritetnim oblastima:

1. Pristupačnost;

2. Participacija;

3. Jednakost;

4. Zapošljavanje,

5. Obrazovanje i obuka;

6. Socijalna zaštita i

7. Zdravstvo.

Položaj osoba sa invaliditetom koji žive na teritoriji Crne Gore duži vremenski period predstavlja područje interesovanja kreatora javnih politika. Strategijski pristupi, implementirane mjere i instrumenti kao i konačni efekti u proteklih desetak godina imaju za cilj integraciju OSI u društvo.

Ipak, aktivnosti civilnog društva, pojedinačna neposredna iskustva različitih aktera na tržištu rada Crne Gore, kao realizovana anketna istraživanja u oblastima obrazovanja i zapošljavanja ukazuju na prisutnost limita u procesu integracije OSI.

Oblici podrške licima sa invaliditetom predviđeni Zakonom o socijalnoj i dječjoj zaštiti Crne Gore i aktuelnim pravilnicima koji predviđaju pružanje socijalnih usluga korisnicima nisu dovoljno sveobuhvatni i neophodno je njihovo unapređenje. U većini do sada realizovanih strategija i akcionih planova reforme sistema socijalne i dječje zaštite lica sa invaliditetom su identifikovana kao ranjiva kategorija stanovništva koja zahtijeva primjenu proaktivnih mjera za unapređenje njihovog sveukupnog društvenog položaja.

Crna Gora je prije deset godina (2009. godine) ratifikovala Konvenciju o pravima osoba sa invaliditetom. Konvencija se zasniva na sljedećim načelima:

1.poštovanja urođenog dostojanstva, individualne autonomije lica sa invaliditetom, uključujući njihovo pravo da donose odluke o sopstvenim životima i samostalnosti tih osoba;

2. nediskriminaciji;

3. punom i efektivnom učešću i uključenosti u sve sfere društvenog života;

4. poštovanja različitosti i prihvatanja lica sa invaliditetom kao dijela ljudske vrste i raznovrsnosti ljudskog roda;

5. jednakosti mogućnosti;

6. pristupačnosti;

7. jednakosti muškaraca i žena;

8. poštovanja razvijajućih kapaciteta djece sa invaliditetom i poštovanje prava te djece da očuvaju sopstveni identitet.

U Crnoj Gori postoje dvije strategije koje se tiču oblasti invaliditeta: Strategija za integraciju lica sa invaliditetom u Crnoj Gori 2016-2020. (Ministarstvo rada i socijalnog staranja ) i Strategija za zaštitu lica sa invaliditetom od diskriminacije i promociju jednakosti za period 2017-2021. (Ministarstvo za ljudska i manjinska prava).

Opravdanost izrade lokalnog akcionog plana leži u potrebi da se izradi jedinstveni lokalni akcioni plan koji će obuhvatiti i oblast integracije i oblast diskriminacije primjenom invaliditeta za period 2018-2021. godine, koji je izradila Zajednica Opština Crne Gore.

Izrada Lokalnog plana

u oblasti invalidnosti (LPAI) trebalo bi da se temelji na Evropskoj strategiji za osobe sa invaliditetom 2010-2020. te se tokom izrade LPAI poželjno voditi međunarodnim principima zaštite prava osoba sa invaliditetom i prioritetnim ključnim oblastima djelovanja koje je identifikovala

Evropska Komisija, kao što su : pristupačnost, participacija, jednakost, zapošljavanje, obrazovanje i obuka, socijalna zaštita i zdravstvo.

Danas u Crnoj Gori postoji set zakona koji tretiraju položaj OSI, a koji su u direktnoj vezi sa problematikom njihovog položaja i zapošljavanja, a to su:

* Zakon o zabrani diskriminacije lica sa inavliditetom;
* Zakon o preofesionalnoj rehabilitaciji i zapošljavanju lica sa invaliditetom;
* Zakon o povlastici lica sa invaliditetom uz pomoć psa pomagača;
* Zakon o povlastici lica sa invaliditetom u unutrašnjem saobraćaju;
* Zakon o vaspitanju i obrazovanju djece sa posebnim obrazovnim potrebama.

Pored navedenih zakona koji direktno regulišu prava osoba sa invaliditetom, postoje zakoni koji posredno regulišu prava OSI i pogotovo njihove mogućnosti participacije na tržištu rada. To su: Zakon o radu; Zakon o penzijskom i invalidskom osiguranju; Zakon o zdravstvenoj zaštiti; Zakon o pravima pacijenata; Zakon o socijalnoj i dječjoj zaštiti; Zakon o socijalnom stanovanju, i drugi.

U zakonodavstvu Crne Gore koristi se veći broj termina kojima se opisuju OSI. Naime, u zakonskim i podzakonskim aktima mogu se naći sljedeći termini: lica sa invaliditetom, osobe sa invaliditetom, kategorisana lica, invalidna lica, invalidi, lica smanjene pokretljivosti, i sl., a svi navedeni izrazi se odnose na populaciju OSI.

Predsjednik opštine Nik Gjeloshaj, nakon poptpisivanja memoranduma o saradnji sa NVU “Djeca Crne Gore”, obrazovao je Radnu grupu za izradu Lokalnog akcionog plana za zaštitu od diskriminacije i promociju jednakosti za period 2021-2023.godine, u sastavu:

* Marina Ujkaj, sekretarka Sekretarijata za loklanu samoupravu, predsjednik radne grupe
* Nedžmija Paljević, službenica Sekretarijata za lokalnu samoupravu;
* Sabra Decević, predstavnica NVO,,Djeca Crne Gore”;
* Valentino Camaj, rukovodilac područne jedinice ZZZ;
* Ajla Drešević (Erna Tošić), službenica Centra za socijalni rad;
* Enes Gjokaj, pedagog u SSS ,,25.maj”;
* Samir Adžović, (Maja Gojčaj) profesor u O.Š.,,Mahmut Lekić”;
* Rajna Raičević, sociološkinja u Domu zdravlja Podgorica i
* Emina Orahovac, predstavnik lica sa invaliditetom.

Administrativno-tehničke poslove kao i pomoć u izradi Lokalnog plana pružala je Kancelarija za rad sa osobama sa invaliditetom – Sekretarijat za lokalnu samoupravu.

Zahvaljujemo se svima koji su svojim prijedlozima i sugestijama pomogli da pripremimo Nacrt Lokanog akcionog plana

Izrada Lokalnog akcionog plana za zaštitu lica sa invaliditetom od diskriminacije i promociju jednakosti za period 2021-2023. godine je rezultat projekta „Ravnopravni i bez diskriminacije“, koji je realizovalo NVU Djeca Crne Gore u saradnji sa Opštinom Tuzi. Cilj ovog projekta je uspostavljanje bolje saradnje sa lokalnim samoupravama u oblasti zaštite lica sa invaliditetom od diskriminacije i promocija jednakosti. Projekat je realizovan u periodu od 01. januara do 31. decembra 2020. godine uz finansijsku podršku Ministarstva za ljudska i manjinska prava Crne Gore.

Ciljevi

1 Osigurati **poštovanje i zaštitu dostojanstva ličnosti** osoba sa invaliditetom

2 Obezbijediti **pristupačnost** objektima u javnoj upotrebi i javnim površinama, informacijama i komunikacijama, javnom prevozu i pružanju javnih i privatnih dobara i usluga, kako u urbanim, tako i u ruralnim zonama lokalne zajednice

3 Obezbijediti osobama sa invaliditetom jednaku i pristupačnu **pravnu zaštitu** i mogućnosti za puno i efektivno učešće u upravnim, sudskim i drugim postupcima pred nadležnim organima lokalne uprave

4 Eliminisati sve oblike **zloupotrebe privatnosti, ličnih podataka i porodičnih odnosa lica sa invaliditetom**

5 Omogućiti **inkluzivno obrazovanje** na svim nivoima, za sve učenike i studente sa invaliditetom, uključujući i obrazovanje odraslih lica sa invaliditetom, uključujući pravo na izbor obrazovnog programa i upisa i obezbijeđen pristup i boravak u obrazovno-vaspitnoj ustanovi

6 Obezbijediti pristup informacijama i mjerama podrške za lica sa invaliditetom u oblasti **profesionalne rehabilitacije, rada i zapošljavanja**

7 Eliminisanje svih oblika diskriminacije u oblasti **socijalne zaštite, adekvatnog životnog standarda, samostalnog života i života u zajednici**

8 Obezbijediti jednak pristup **uslugama zdravstvene zaštite** za lica sa invaliditom

9 Uspostaviti djelotvorne mehanizme za **aktivno učešće** lica sa invaliditetom u političkom i javnom životu lokalne zajednice

10 Obezbijediti zaštitu i promociju **kulturnog identiteta**, kao i učešće lica sa invaliditetom u **kulturnim, sportskim i rekreativnim sadržajima**

Cilj1:Osigurati **poštovanje i zaštitu dostojanstva** ličnosti osoba sa invaliditetom

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| * 1. Analiza propisa na lokalnom nivou i priprema preporuka za poboljšanje odluka u skladu sa potrebama i pravima OSI | Pripremljen dokument „desk“ analize | Sekretarijat za lokalnu samoupravu  NVO  Škole | II kvartal 2021. godine | 300.00  Opština Tuzi |
| * 1. Sprovođenje istraživanja i analiza stanja o stepenu diskriminisanosti osoba sa invaliditetom | Pripremljen dokument analize zasnovan na konsultacijama sa LSI | NVU Djeca Crne Gore | I kvartal 2021. godine  IV kvartal 2021. godine | 1.000  Obezbijeđena sredstva iz fonda Ministarstva za ljudska i manjinska prava |
| * 1. Intezivirana saradnja svih nadležnih lokalnih institucija i organizacija civilnog društva | Broj zajedničkih sastanaka  Broj zajedničkih planiranih I realizovanih aktivnosti | Sekretarijat za lokalnu samoupravu  NVO | Kontinuirano | Redovna budžetska sredstva |
| * 1. Kampanja za podizanje svijesti o pravima osoba sa invaliditetom (npr. 3. Decembar, Međunarodni dan osoba sa invaliditetom) | Sprovedena minimum jedna kampanja godišnje  Broj partnera uključenih u kampanju  Broj i vrsta korišćenih kanala komunikacije | Sekretarijat za lokalnu samoupravu  NVO  Mediji | III kvartal 2021. Godine  III kvartal 2022. godine  III kvartal 2023. godien | 500  500  500  Opština Tuzi  Donacije |
| * 1. Saradnja sa medijima, sa akcentom na lokalne medije i medije koji emituju program na maternjem jeziku (TV Boin, www.malesia.org i www.malesia.me, Koha Javore, RCG, TVCG). [[1]](#footnote-1) | Medijski izvještaji | Sekretarijat za lokalnu samoupravu  NVO  Mediji | Kontinuirano | Redovna budžetska sredstva |

Cilj2: Obezbijediti **pristupačnost objektima u javnoj upotrebi i javnim površinama, informacijama i komunikacijama, javnom prevozu i pružanju javnih i privatnih dobara i usluga**

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| 2.1 Analiza stanja u oblasti pristupačnosti fizičkog okruženja, informacija i komunikacija, te dostupnosti lokalnih servisa osobama sa invaliditetom i izrada preporuka | Pripremljen dokument o stanju u oblasti pristupačnosti  Izrađene preporuke | Sekretarijat za lokalnu samoupravu  MRSS | II kvartal 2021. godine | Redovna budžetska sredstva |
| 2.2 Adaptacije javnih prostora (postavljanje lifta, rampe i druge intervencije u skladu sa finansijskim mogućnostima)  2.2.1 Izdavanje oznaka za pristupačnost | Broj prilagođenih objekata i površina  Obilježen parking u osnovnim institucijama  Broj obilježenih vozila lica sa invaliditetom | Sekretarijat za lokalnu samoupravu  Ministarstvo održivog razvoja i turizma  Min rada i socijalnog staranja  Sekretarijat za planiranje, uređenje prostora i komunalne poslove  NVO | Kontinuirano | 1.000 (2021. god.)  2.000 (2022. god.)  20.000(2023.god.)  MRSS  Budzet i donacije |
| 2.3 Uspostavljanje kanala za komunikaciju i informisanje OSI (npr. isticanje naziva javnih servisa kroz Brajevo pismo, korišćenje raznovrsnih online i offline kanala komunikacije, izrada pristupačnih web portala) | Broj prilagođenih kanala komunikacije  Postavljen natpis na Brajevom pismu na ustanovama čiji je osnivač opština | Sekretarijat za lokalnu samoupravu  NVO  Škole  Preduzetnici | III kvartal 2021 | 200  Redovna budžetska sredstva i donacije |
| 2.4 Organizacija obuke za javne službenike o antidiskriminacionoj politici u oblasti pristupačnosti | Broj učesnika obuke  Povećen nivo informisanosti | Uprava za kadrove  Sekretarijat za lokalnu samoupravu | 2022  2023 | Redovna budžetska sredstva  Uprava za kadrove |
| 2.5 Uključivanje medija radi edukacije novinara i šire javnosti o značaju pristupačnih objekata | Broj medijskih izvještaja | Sekretarijat za lokalnu samoupravu  NVO  Škole  Preduzetnici | Kontinuirana aktivnost | Redovna budžetska sredstva |
| 2.6 Promocija koncepta univerzalnog dizajna | Broj promotivnih aktivnosti | NVO  Sekretarijat za lokalnu samoupravu | Kontinuirano | Redovna budžetska sredstva |

Cilj 3: Obezbijediti osobama sa invaliditetom **jednaku i pristupačnu pravnu zaštitu i mogućnosti za puno i efektivno učešće** u upravnim, sudskim i drugim postupcima pred nadležnim organima lokalne uprave

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| * 1. Analiza propisa na lokalnom nivou i priprema preporuka za poboljšanje odluka za učešće OSI u upravnim, sudskim i drugim postupcima | Pripremljen i objavljen dokument analize o propisima | Sekretarijat za lokalnu samoupravu  NVO  MLJMP  Ombudsnan | I kvartal 2021. godine | 300 |
| * 1. Osigurati podršku licima sa različitim vrstama invaliditeta da ravnopravno učestvuju u postupcima pred nadležnim organima | Broj postupaka u kojima je stranci, LSI omogućeno učešće u postupku (uz pomoć gestovnog prevodioca, ili dostavljanjem informacija u pristupačnom formatu) | Sekretarijat za lokalnu samoupravu  CSR  ZZZ  Banke  Organi opštine | I kvartal svake godine za prethodnu godinu | Redovna budžetska sredstva |
| * 1. Obezbijediti besplatnu pravnu pomoć za LSI | Broj dostupnih servisa  Broj korisnika servisa iz opštine Tuzi | Advokatska komora Crne Gore  NVO  UMHCG  Ombudsman | I kvartal svake godine za prethodnu godinu | Redovna budžetska sredstva  Donacije |

Cilj 4:Eliminisati sve oblike zloupotrebe **privatnosti, ličnih podataka i porodičnih odnosa** lica sa invaliditetom

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| * 1. Organizacija edukacije službenika u organima lokalne uprave o poštovanju privatnosti i zaštiti ličnih podataka LSI | Broj realizovanih obuka  Broj učesnika obuke  Broj prijavljenih slučajeva kršenja Z o zabrani diskriminacije | Agencija za zaštitu ličnih podataka  Sekretarijat za lokalnu samoupravu | Jednom godišnje | Redovna budžetska sredstva |
| * 1. Informisanje osoba sa invaliditetom o pravima iz domena zaštite privatnosti, ličnih podataka i porodičnih odnosa | Broj informisanih osoba | Centar za socijalni rad  NVO | Kontinuirano | Redovna budžetska sredstva |

Cilj 5:Omogućiti **inkluzivno obrazovanje** na svim nivoima, za sve učenike i studente sa invaliditetom, uključujući i obrazovanje odraslih lica sa invaliditetom, uključujući pravo na izbor obrazovnog programa i upisa i obezbijeđen pristup i boravak u obrazovno-vaspitnoj ustanovi

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| 5.1 Dostavljanje incijative Zavodu za školstvo za organizovanje obuka za nastavni kadar za osposobljavanje za rad sa djecom sa smetnjama u razvoju | Inicijativa dostavljena Zavodu za školstvo | Sekretarijat za lokalnu samoupravu  4 osnovne i 2 srednje škole na teritoriji opštine Tuzi | I kvartal 2020. godine | Redovna budžetska sredstva |
| 5.2 Obuka nastavnog kadra u osnovnim i srednjim školama za rad sa djecom sa smetnjama u razvoju  (npr. izrada i primjena IROPa) | Unapređenje znanja min. 25 nastavnika o radu sa djecom sa smetnjama u razvoju, na dvije jednodnevne radionice | Sekretarijat za lokalnu samoupravu  Škole u saradnji sa Ministarstvom prosvjete  Zavod za školstvo | IV kvartal 2021 | 1.000  Fond za NVO  Zavod, Ministarstvo prosvjete |
| 5.3 Nabavka neophodnog materijala za izvođenje nastave | Nabavljen minimum jedan projektor, jedan lap top, 50 radnih listića | Sekretarijat za lokalnu samoupravu  Zavod za školstvo | II kvartal 2022. godine | 1.750  Donatori |
| 5.4 Nabavka specijalizovanog kombija za prevoz djece sa smetnjama u razvoju | Nabavljeno jedno vozilo | Sekretarijat za lokalnu samoupravu | IV kvartal 2023. godine | 30.000  (donacija međunarodnih org. ) |
| 5.5 Organizovanje motivacionih aktivnosti za roditelje djece sa smetnjama u razvoju | Broj organizovanih aktivnosti | Sekretarijat za lokalnu samoupravu  NVO  MRSS  MP | Kontinuirano | Redovna budžetska sredstva  Fond za NVO |
| 5.6 Dodjela stipendija za deficitarna zanimanja od značaja za rad sa osobama sa invaliditetom (defektolog, logoped) | Dodijeljene minimum dvije stipendije | Sekretarijat za lokalnu samoupravu | 2021-2022. godina | 1.000  Opština  Donacije |
| 5.7 Dodjela stipendija za LSI | Dodijeljeno 9 stipendija za 3 godine | Sekretarijat za lokalnu samoupravu | 2021. godina  2022. godina  2023. godina | 1500  1500  1500  Opština |
| 5.8 Nabavka opreme za učenje na daljinu za LSI | Broj i vrsta dodijeljene opreme (tableti itd.) | NVO  Sekretarijat za lokalnu samoupravu | Kontinuirano | (sredstva u skladu sa mogućnostima)  Međunarodne donacije/  Diplomatska predstravništva |

Cilj 6: Obezbijediti pristup informacijama i mjerama podrške za lica sa invaliditetom u oblasti **profesionalne rehabilitacije, rada i zapošljavanja**

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| 6.1 Promocija zapošljavanja lica sa invaliditetom u javnoj upravi | Minimum jedno lice sa invaliditetom zaposleno u lokalnoj upravi | Lokalna uprava | Kontinuirano | Redovna budžetska sredstva |
| 6.2 Promocija zapošljavanja lica sa invaliditetom u privatnom sektoru | Broj informisanih poslodavaca  informativne brošure za poslodavce u vezi sa povoljnostima zapošljavanja osoba sa invaliditetom  Broj medijskih izvještaja za informisanje poslodavaca preko lokalnih medija o zapošljavanju OSI | ZZZ, Biro rada Tuzi  Biznis sektor/poslodavci | II kvartal 2022. Godine | 500  Opština  ZZZ  MRSSD |
| 6.5 Organizovanje motivacionih obuka za lica sa invaliditetom i članove njihovih porodica | Broj obuka  Broj učesnika događaja | NVU Djeca Crne Gore  ZZZ, Biro rada Tuzi  NVO | Kontinuirano | 800 obezbijeđeno iz fonda Ministarstva za ljudska i manjinska prava  Redovna budžetska sredstva |
| 6.6 Kontinuirana realizacija i promocija mjera za aktivaciju OSI na tržištu rada (prekvalifikacije, dokvalifikacije, osposobljavanje na radnom mjestu itd.) | Broj lica uključenih u mjere (min. 5 godišnje) | ZZZ, Biro rada Tuzi  Poslodavci  NVO | Kontinuirano | Redovna budžetska sredstva  Fond za profesionalnu rehabilitaciju  Poslodavci |

1. (CENTAR ZA SOCIJALNI RAD DA DOPUNI – ispod su samo ideje drugih članova radne grupe)

Cilj 7: Eliminisanje svih oblika diskriminacije u oblasti **socijalne zaštite, adekvatnog životnog standarda, samostalnog života i života u zajednici**

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| 7.1 Izraditi analizu potreba za servisima podrške za lica sa invaliditetom | Izrađen i objavljen dokument | CSR  Opština  NVO  MRSS | II-III kvartal 2021 | Redovna sredstva |
| 7.2 Organizovati okrugli sto na temu harmonizacije propisa na lokalnom nivou sa Zakonom o zabrani diskriminacije lica sa invaliditetom | Broj učesnika  Izrađen izvještaj sa zaključcima i preporukama za harmonizaciju propisa | Opština  MRSS  NVO | III kvartal 2021 | Redovan sredstva |

1. **(DOM ZDRAVLJA DA DOPUNI – ispod su samo ideje drugih članova radne grupe)**

Cilj 8: Obezbijediti jednak pristup **uslugama zdravstvene zaštite** za lica sa invaliditom

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| 8.1 Izraditi analizu potreba za servisima podrške u oblasti zdravstvene zaštite za lica sa invaliditetom | Pripremljen dokument |  |  |  |
| 8.2 Jačanje kapaciteta zdravstvenih institucija /Obuka za medicinsko osoblje za rad sa licima sa invaliditetom | Broj učesnika obuke  Broj prigovora upućenih zaštitniku prava pacijenata  Broj odgovora nadležnih na prigovore | Dom zdravlja?? |  |  |
| 8.3 Pilotiranje mobilne službe |  |  |  |  |
| 8.4 Promovisanje preventivnih pregleda za LSI |  |  |  |  |

Cilj 9:Uspostaviti djelotvorne mehanizme za **aktivno učešće** lica sa invaliditetom

u političkom i javnom životu lokalne zajednice

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| * 1. Omogućiti pristup kancelarijama političkih partija | Broj pristupačnih objekata | Sekretarijat za lokalnu samoupravu  Političke partije | kontinuirano | Političke partije  Donacije |
| * 1. Organizovati kampanju za promociju aktivnog učešća LSI u javnom i političkom životu lokalne zajednice | Broj medijskih izvještaja u kojima se promoviše aktivno učešće LSI | Političke partije  NVO  NARDOS | IV kvartal svake godine | Redovna budžetska sredstva |
| * 1. Osigurati poštovanje prava glasa u skladu sa standardima (dostojanstvo, pristupačnost, privatnost)   -PREDLAŽEM DA IZBRIŠEMO OVU AKTIVNOST! | Procijenjen stepen zadovoljstva LSI izbornom procedurom | Opštinska izborna komisija  NVO  Ministarstvo za ljudska i manjinska prava  Političke partije | Kontinuirano | Redovna budžetska sredstva |
| * 1. Promovisati aktivizam i volonterizam LSI | Broj udruženja LSI  Broj aktivnih LSI koji su članovi/ce organizacija civilnog društva | Organizacije civilnog društva | Kontinuirano | Redovna sredstva NVO  Redovna budžetska sredstva opštine |

Cilj 10: Obezbijediti **zaštitu i promociju kulturnog identiteta,** kao i učešće lica sa invaliditetom u kulturnim, sportskim i rekreativnim sadržajima

|  |  |  |  |  |
| --- | --- | --- | --- | --- |
| **Aktivnosti** | **Indikatori** | **Nosioci aktivnosti i partneri** | **Vremenski okvir** | **Sredstva, izvori finansiranja** |
| 10.1 Promovisanje kulturnih aktivnosti i uključivanja LSI u kulturne događaje grada | Besplatne godišnje ulaznice za kulturne događaje  Označavanje događaja „prijatetelji LSI“? | KIC „Malesija”  NVO | Kontinuirano | Redovna budžetska sredstva  EU i drugi međunarodni fondovi |
| 10.2 Učešće LSI na lokalnim manifestacijama i promocija rada i stvaralaštva LSI  (Sajam ženskog preduzetništva; Bundeva Fest; Novogodišnji bazar; Osmomartovski bazar itd.) | Organizovano najmanje tri događaja godišnje na kojima će se predstaviti LSI  Broj lica sa invaliditetom uključenih u manifestacije | Opština/Sekretarijat za lokalnu samoupravu  NVO | Kontinuirano | Redovna budžetska sredstva |
| 10.3 Promovisanje sportskih aktivnosti i uključivanja LSI u rad sportskih klubova | Broj promotivnih aktivnosti  Konsultativni sastanci sa sportskim klubovima  Broj LSI uključenih u sportske aktivnosti | Opština/Sekretarijat za lokalnu samoupravu  NVO  Lokalni sportski klubovi | Kontinuirano | Redovna budžetska sredstva |
| 10.4 Uređivanje javnih prostora po principu univerzalnog dizajna (npr. pametni park) | Obezbijeđena lokacija za treninge na otvorenom za LSI | Sekretarijat za planiranje, uredjenje prostora i komunalne poslove.  Ministarstvo održivog razvoja i turizma | IV kvartal 2022. godine | Redovna budžetska sredstva |
| 10.5 Organizacija inkluzivnih sportskih događaja (Sajam sporta, Specijalna Olimpijada itd.) | Organizovan minimum jedan sportski događaj godišnje  Pripremljena projektna dokumetnacija za EU projekat za sportske aktivnosti LSI | Opština  Lokalni sportski klubovi | Kontinuirano | 1000 godišnje  Opština Tuzi  EU IPA CBC |

1. Akcenat na prikazivanju osoba sa invaliditetom u skladu sa Konvencijom o pravima osoba sa invaliditetom (poštujući principe dostojanstva i nediskriminacije). [↑](#footnote-ref-1)